< Virtualizálás

VirtualBox

Szerző: Sallai András

Copyright © Sallai András, 2012, 2014, 2016, 2017

Licenc: GNU Free Documentation License 1.3

Web: http://szit.hu

A VirtualBoxról

Teljes nevén: Oracle VM VirtualBox. Korábbi nevei Sun VirtualBox, Sun xVM VirtualBox és Innotek VirtualBox. Egy olyan szoftver, amely virtuális gépek futtatására alkalmas, vállalatok és otthoni felhasználók számára.

Kezdeti fejlesztés az Innotek GmbH. számlájára írható, de a céget 2008-ban felvásárolta a Sun Microsystems. 2010-ben viszont az Oracle vásárolta fel a Sun Microsystems-t.

A VirtualBox a következő rendszerekre telepíthető:

Linux

OS X

Windows

Solaris

OpenSolaris

Beszerzés

A Debian GNU/Linux 9 verziója nem tartalmazza a Virtualboxot. A Virtualbox webhelyén viszont elérhető tároló:

Ehhez készítsünk egy virtualbox.list állományt a következő helyen:

/etc/apt/sources.list.d

Tartalma a következő legyen:

deb http://download.virtualbox.org/virtualbox/debian stretch contrib

Publikus kulcs hozzáadása:

curl -O https://www.virtualbox.org/download/oracle_vbox_2016.asc
apt-key add oracle_vbox_2016.asc

Telepítés ezek után:

apt-get update
apt-get install virtualbox-5.1

Debian9-en több info:

https://wiki.debian.org/VirtualBox#Debian_9_.22Stretch.22

LinuxMint:

apt-get install virtualbox virtualbox-qt virtualbox-dkms

Egyéb operációs rendszerre:

https://www.virtualbox.org

Hálózati kártya

Bridge-elt kártya

Ezt akkor használjuk ha a gépekben van hálózati kábel is bedugva és össze van kötve más gépekkel. Ekkor a Windowsos gazdagépen a Helyi kapcsolat nevű hálózati eszközön kell beállítani a példákban szereplő IP címet.

NAT

Akkor használjuk, ha Linuxosról mint vendég operációs rendszerről elakarjuk érni az Internetet.

Host-only kártya

Akkor használjuk ha a Windowsról mint gazdagépről elakarjuk érni a Linuxos gép szolgáltatásait, úgymint levelezés, web, ftp, stb.

Előre elkészített képfájlok

http://virtualboxes.org/images/

Linuxon átlépés konzolra

Linuxos rendszereken a Ctrl+Alt+F1, Ctrl+Alt+F2, …, Ctrl+Alt+F6 billentyűkkel lehet átlépni konzolos felületre. Ha a gazdagép is Linux, ezen billentyűkombinációkra, a gazdagép konzolos felületére jutunk. A Jobb Ctrl + Fn billentyűvel azonban a vendég Linux konzolos felületére tudunk lépni. Például:

Jobb Ctrl + F1

Hiba

Tünet1

Importálás után a következő hibaüzenetet kapjuk:

A new node couldn't be inserted because one with the same name exists. (VERR_CFGM_NODE_EXISTS).

Megkerülőmegoldás:

nyissuk meg a virtuális gép beállításait

menjünk az importált gép beállításaihoz

válasszuk az USB fület

tiltsuk le az USB-t

engedélyezzük az USB-t

indítható az új virtuális gép

Tünet2

Az Ubuntu vendéggépként telepítése után a képernyő nagyon kicsi. Nem lehet nagyobb méretet beállítani.

Megoldás:

Telepítsük a vendéggépere a virtualbox-guest-dkms csomagot:

sudo apt-get install virtualbox-guest-dkms

Indítsuk újra.

VirtualBox parancssorból

A gépek listázása:

VBoxManage list vms

A kimenet ehhez hasonló lehet:

janos@mars:~$ VBoxManage list vms
"NetBSD" {1324524d-4137-47c8-b62c-254a46f3424c}
"FreeBSD" {d36cf5b7-1524-46de-ba6a-ae2a18ef7bc6}
"PCBSD" {7e4d1473-6f10-44f5-a885-6796dc866d0a}
"CoreLinux" {3d87fbcd-0006-4068-be03-ae3c1b546268}
"Ubuntu_Linux" {0843ee0e-2d77-4d2e-9e76-b2f4abf6681e}
"elementaryOS" {fd0c79bb-b35c-4fae-b635-19bc35c50fb0}
janos@mars:~$

Futó gépek listázása:

VBoxManage list runningvms

Virtuális gép klónozása:

VBoxManage clonevm Iskolazo --name Iskolazo01 --register

A --name kapcsoló megmondja, hogy mi legyen a klón neve. A --register kapcsoló megmonja, hogy szerepeljen a gépek listájában.

A gép indítása:

VBoxManage startvm Iskolazo01

Indítás a háttérben:

VBoxManage startvm Iskolazo01 --type headless

Gép törlése:

VBoxManage unregistervm Iskolazo01 --delete

Információ:

VBoxManage showvminfo Iskolazo01

Kikapcsolás:

VBoxManage controlvm Iskolazo01 acpipowerbutton

vagy:

VBoxManage controlvm Iskolazo01 poweroff

Fix IP cím lekérdezése:

VBoxManage guestproperty get Iskolazo01 "/VirtualBox/GuestInfo/Net/0/V4/IP"

Virtuális merevlemez parancssorból

Be kell lépnünk abba a könyvtárba, ahol a merevlemez található.

Nem változtatható merevlemez:

VBoxManage modifymedium disk disk001.vmdk --type immutable

Írni lehet, de újraindítás után az eredetit kapjuk.

VBoxManage modifymedium disk disk001.vmdk --type normal

Felhasználók menedzselésének tiltása

chmod o-x /usr/lib/virtualbox/VBoxManage

Gép indítása parancssorból virtualboxal

virtualbox --startvm gepnev

Gép készítése

Egy gép elkészítése:

$ VBoxManager createvm --name Gep2 --register

Ebben még nincs háttértár. Memória is csak 128 MB.

Memória beállítása

$ VBoxManage modifyvm Gep03 --memory 1024

Operációs rendszer típusának beállítása:

$ VBoxManage modifyvm Gep03 --ostype Debian_64

Hálózati kártya beállítása:

$ VBoxManage modifyvm Gep03 --nic1 bridged --bridgeadapter1 enp1s0

Vedió memória beállítása:

$ VBoxManage modifyvm Gep03 --vram 16

Vezérlők hozzáadása:

$ VBoxManage storagectl Gep03 --name ideVezerlo --add ide

$ VBoxManage storagectl Gep03 --name sataVezerlo --add sata

Merevlemez készítése:

$ VBoxManage createmedium disk --filename disk3 --size 8192

DVD csatolása:

$ VBoxManage storageattach Gep03 --storagectl ideVezerlo --port 0 --device 0 --type dvddrive --medium debian-9.3.0-amd64-netinst.iso

Virtuális merevlemez csatolása:

$ VBoxManage storageattach Gep03 --storagectl ideVezerlo --medium disk03.vdi --port 0 --device 1 --type hdd

Tároló

$ VBoxManage storagectl Gep03 --name ideVezerlo --add ide

$ VBoxManage storagectl Gep03 --name sataVezerlo --add sata

$ VBoxManage createmedium disk --filename disk03.vdi --size 8192

Integrációs szolgáltatások

Az integrációs szolgáltatások telepítése Debian 9 alatt.

Belépünk root-ként;

Az APT adatbázist frissítjük: apt update;

Telepítjük a szükséges csomagokat: apt install build-essential module-assistant;

Konfiguráljuk a kernelmodulokat: m-a prepare;

Kattintsunk az Eszközök menü > Integrációs szolgáltatások telepítése…

Csatlakoztassuk a CD-t: mount /media/cdrom

Telepítéshez futtassuk: sh /media/cdrom/VBoxLinuxAdditions.run

Függelék

Példa

$ VBoxManage list vms

$ VBoxHeadless -s gepnev

vagy így:

$ VBoxManage startvm gepnev --type headless

A virtuális gép kimenete nem látható, de kapcsolódhatunk hozzá RDP vagy SSH kapcsolattal.

SSH:

$ ssh janos@192.168.20.2

RDP:

$ VBoxHeadless -s gepnev
...
VRDE server is listening on port 3389.

$ rdesktop localhost

vagy:

rdesktop -a 16 -N 172.16.50.11:3389

Windowson:

mstsc 172.16.50.11:3389

Forrás

https://www.thomas-krenn.com/en/wiki/Headless_Mode_for_Virtual_Machines_of_VirtualBox

https://www.virtualbox.org/manual/ch07.html

http://www.webdesignblog.asia/software/linux-software/resize-virtualbox-disk-image-manipulate-vdi/